ફોરેન ડાયરેક્ટ ઇન્વેસ્ટમેન્ટ (FDI)માં વિદેશી કંપની પોતે આપણા દેશમાં ફેક્ટરી સ્થાપિત કરી વસ્તુઓ અને સેવાઓનું ઉત્પાદન કરે છે. જ્યારે ફોરેન પોર્ટફોલિયો ઇન્વેસ્ટમેન્ટ (FDI)માં વિદેશી કંપની આપણાં દેશની કંપનીઓના શેયર્સમાં રોકાણ કરે છે. હોસ્ટ કન્ટ્રી (વિદેશી મૂડીરોકાણ પ્રાપ્ત કરતો દેશ)ના દૃષ્ટિબિંદુથી FPI ની તુલનામાં FDI વધુ લાભદાયક હોય છે. FPIના માર્ગે થયેલું વિદેશી મૂડીરોકાણ અસ્થાયી અને ટૂંકા ગાળાનું હોય છે. વિદેશી કંપની ગમે ત્યારે શેયર્સ વેચીને પોતાનું રોકાણ પાછું ખેંચી શકે છે. આમ થતાં હોસ્ટ ક્ધટ્રીમાં અચાનક નાણાકીય કટોકટી અને આર્થિક સંકટ સર્જાઈ શકે છે. ૧૯૯૭માં પૂર્વી એશિયામાં સર્જાયેલું આર્થિક સંકટ વધુ પડતા FPI (જેને હોટ-મની પણ કહેવામાં આવે છે) અને તે પછી તેના અચાનક પાછાં ખેંચાઈ જવાના લીધે સર્જાયું હતું. બીજી બાજુ FDI ના માર્ગે થયેલું વિદેશી મૂડીરોકાણ વધુ સ્થાયી અને નિશ્ર્ચિત હોય છે. વિદેશી કંપનીઓ અચાનક પોતાના રોકાણને દેશ (હોસ્ટ કન્ટ્રી)માંથી પાછું ખેંચી શકતી નથી.